《婺源邑中》
元代·方回

天地初开孰结融，一溪千折万山重。
县城似绕流觞水，郡路多由对镜峰。
祠庙骏奔乾竺会，乡邦鸿硕兗邹封。
版图三万东南有，二事无能可比踪。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。